Blyšť

Blyšť je skalnatý vrchol v hlavnom hrebeni Západných Tatier v tesnom susedstve najvyššieho vrchu Západných Tatier – Bystrej. Tiež sa nachádza na slovensko-poľskej štátnej hranici. Vypína sa nad troma dolinami: nad  Kamenistou dolinou, Gáborovou dolinou a nad poľskou Pysznianskou dolinou.

Výhľady 
Z Blyšťa sú pekné výhľady najmä na poľskú stranu Tatier, na Pyšné sedlo a na Veľkú Kamenistú.

Turistika 
Cez Blyšť prechádza červená turistická hrebeňová značka od Sivého vrchu po Pyšné sedlo č. 0862. Tak isto vedie z neho neznačkovaný, ale turisticky využívaný chodník priamo na Bystrú, bez toho aby sa turista pri výstupe na ňu musel vracať do Bystrého sedla.

Prístup 
   z Podbanského cez Pyšné sedlo, trvanie 4:45 hodiny 
  z Hrdova, cez Bystrú, trvanie 4:10 hodiny
      z Úzkej doliny, cez Gáborovu dolinu a Bystré sedlo, trvanie 4:30 hodiny

Referencie

Iné projekty

Zdroj 
 Letná turistická mapa VKÚ Harmanec 1:25 000, Západné Tatry, Podbanské, Zverovka

Vrchy Západných Tatier
Račkova dolina
Vrchy v okrese Liptovský Mikuláš